洪嘉豪為操出40吋胸肌行路都見暈 一早已諗定邀Marf任嘉賓
一連兩晚嘅《Kaho Live 2024》喺紅館開騷,華納舞王洪嘉豪除露腰、大騷舞技之外,仲連曾在《黑玻璃》MV出現過嘅dream car都搬埋上台。個唱尾聲,Kaho表示自己由紅館山頂位走到上台,一點都不容易,但真正地做到了。他又鼓勵大家唔好因為出身平凡而怕做唔到想要做嘅事情,因為無人比別人特別。「因為大家口中咁平凡嘅Kaho,都行到嚟呢度。坦白講,今日我已經盡咗力。」並以《只不你不怕尷尬》鼓勵大家唔好怕失敗。
完騷後,Kaho接受訪問時表示全晚都在趕換衫、趕出台,但都盡力做,希望觀眾開心,自評7、80分,仍有進步空間。他又透露目前腰圍27吋,雖然曾經話話唔想太瘦,但因為壓力關係,比起上次西九騷時更瘦。「本身都唔想露,但同事、加埋啲fans,其實我可以唔使唱歌,除衫就得㗎啦。但要下腹靚真係要練,我KO咗。」Kaho過往開騷,都會與同事打賭喊定喊定,今次同事亦希提議,但遭他拒絕。。「最出事其實係《主角光環》,所以我擺喺頭,逃過咗。《只要你不尷尬》時想喊,但忍住咗。」
至於首場嘉賓Marf,Kaho表示認識對方後,發現內心與外表反差極大。「未度rundown已經諗到個結尾係要有佢出嚟,所以好多謝大家。」而將dream car搬上台,Kaho表示是心願之一,而他亦特意「神還原」MV cover 甫士,他又感謝車主願借出坐駕。